Κοιμητήριο του Περ-Λασαίζ

Το Κοιμητήριο του Περ-Λασαίζ (γαλλικά: Cimetière du Père-Lachaise) είναι το μεγαλύτερο κοιμητήριο της πόλης του Παρισιού. Τάφοι διάσημων προσώπων και μεγαλοπρεπή επιτάφια γλυπτά καθιστούν το κοιμητήριο ενδιαφέροντα χώρο περιήγησης. Καλύπτει μια έκταση 43 εκταρίων και υπολογίζεται ότι έχουν ταφεί σ’ αυτό πάνω από 300.000 πρόσωπα. Βρίσκεται στη Λεωφόρο Μενιλμοντάν (Blvd. de Ménilmontant), με πρόσβαση από τους κοντινούς σταθμούς του μετρό Philippe Auguste (γραμμή 2) ή Père Lachaise (γραμμή 3).

Ιστορία
Κατά το 17ο αιώνα, η περιοχή ανήκε στον Περ Φρανσουά ντε λα Σαιζ (Père François de la Chaise, 1624–1709), εξομολογητή του βασιλιά της Γαλλίας Λουδοβίκου ΙΔ΄, ο οποίος διατηρούσε στο χώρο του σημερινού κοιμητηρίου ένα κτήμα με την κατοικία του. Η όλη ιδιοκτησία αγοράστηκε το 1804 με εντολή του Μεγάλου Ναπολέοντα για τη δημιουργία ενός νέου κοιμητηρίου. Ο Ναπολέων ανέθεσε τον σχεδιασμό και τη χωροθέτησή του στον Γάλλο αρχιτέκτονα Αλεξάντρ–Τεοντόρ Μπρονιάρ (Alexandre-Théodore Brongniart, 1739 – 1813).

Ένα από τα ωραιότερα και πιο εντυπωσιακά γλυπτά στο Κοιμητήριο Περ Λασαίζ είναι το μνημειακό γλυπτικό σύμπλεγμα «Μνημείο των Νεκρών», που βρίσκεται στο τέρμα της κεντρικής λεωφόρου (Avenue principale) του κοιμητηρίου. Έχει φιλοτεχνηθεί από τον Γάλλο γλύπτη Πωλ-Αλμπέρ Μπαρτολομέ (Paul-Albert Bartholomé, 1848 - 1928) και η κατασκευή του διήρκεσε δέκα χρόνια (1889 – 1899).

Ενταφιασμοί και ταφικά μνημεία
Στο Κοιμητήριο Περ Λασαίζ έχουν ενταφιαστεί, με περίτεχνα ταφικά μνημεία, πολλοί διάσημοι συγγραφείς, ποιητές, συνθέτες, ζωγράφοι και γλύπτες, ηθοποιοί, τραγουδιστές και χορευτές, πολιτικοί και στρατιωτικοί ηγέτες, φιλόσοφοι και επιστήμονες. Αποτελεί ένα υπαίθριο μουσείο κοιμητηριακής γλυπτικής. Ανάμεσα στα πρόσωπα που έχουν ταφεί στο Κοιμητήριο Περ Λασαίζ, μεταξύ άλλων, περιλαμβάνονται:

Συγγραφείς 
 Εντμόν Αμπού – Γάλλος συγγραφέας
 Γκιγιώμ Απολιναίρ – Γάλλος ποιητής και κριτικός τέχνης
 Μιγκέλ Άνχελ Αστούριας – Γουατεμαλέζος συγγραφέας και διπλωμάτης
 Ζυλ Βαλές – Γάλλος συγγραφέας και δημοσιογράφος
 Λουί Βερνέιγ – Γάλλος θεατρικός συγγραφέας
 Πωλ Ελυάρ – Γάλλος σουρεαλιστής ποιητής
 Σιντονί Κολέτ – Γαλλίδα συγγραφέας
 Ζωρζ Κουρτελίν – Γάλλος θεατρικός συγγραφέας
 Ζαν ντε Λαφονταίν – Γάλλος συγγραφέας παραμυθιών
 Ωγκύστ Μακέ – Γάλλος συγγραφέας
 Στιούαρτ Μέριλ – Αμερικανός συμβολιστής ποιητής
 Μολιέρος – Γάλλος θεατρικός συγγραφέας
Ζαν Μορεάς – Ελληνογάλλος ποιητής
 Ονορέ ντε Μπαλζάκ – Γάλλος συγγραφέας
 Ανρί Μπαρμπύς – Γάλλος μυθιστοριογράφος
 Ανρί Μπεκ – Γάλλος θεατρικός συγγραφέας
 Πιερ Ζαν Μπερανζέ (Βερανζέρος) – Γάλλος ποιητής
 Πιερ Ωγκυστέν Καρόν ντε Μπωμαρσαί – Γάλλος θεατρικός συγγραφέας
 Αλφρέ ντε Μυσέ – Γάλλος ποιητής και δραματουργός
 Ζεράρ ντε Νερβάλ – Γάλλος συμβολιστής ποιητής
 Άννα ντε Νοάιγ – Γαλλίδα ποιήτρια
 Τσύπριαν Νόρβιντ – Πολωνός ποιητής
 Αλφόνς Ντωντέ – Γάλλος συγγραφέας
 Όσκαρ Ουάιλντ – Ιρλανδός ποιητής και θεατρικός συγγραφέας
 Μαρσέλ Προυστ – Γάλλος συγγραφέας, δοκιμιογράφος και κριτικός
 Ρίτσαρντ Ράιτ – Αφροαμερικανός συγγραφέας
 Ραιμόν Ραντιγκέ – Γάλλος μυθιστοριογράφος και ποιητής
 Ζυλ Ρομαίν – Γάλλος μυθιστοριογράφος, ποιητής και θεατρικός συγγραφέας
 Ζωρζ Ροντενμπάκ – Βέλγος συμβολιστής ποιητής και μυθιστοριογράφος
 Αλφόνς Ρουαγιέ – Γάλλος ποιητής και δραματουργός
 Ραιμόν Ρουσέλ – Γάλλος συγγραφέας, πρόδρομος του Συμβολισμού
 Αντουάν ντε Σαιντ- Εξυπερύ – Γάλλος αεροπόρος και συγγραφέας
 Εζέν Σκριμπ – Γάλλος θεατρικός συγγραφέας
 Γκέρτρουντ Στάιν – Αμερικανίδα συγγραφέας
 Άλις Μπ. Τόκλας – Αμερικανίδα συγγραφέας

Ζωγράφοι – γλύπτες – αρχιτέκτονες 
 Κάρελ Άπελ – Ολλανδός ζωγράφος
 Πιερ–Ανρί ντε Βαλανσιέν – Γάλλος ζωγράφος
 Ζαν Ωγκύστ Ντομινίκ Ενγκρ – Γάλλος ζωγράφος
 Μαξ Ερνστ – Γερμανός ζωγράφος
 Ζαν-Λουί-Τεοντόρ Ζερικώ – Γάλλος ζωγράφος
 Γκυστάβ Καγεμπότ – Γάλλος ζωγράφος
 Πιερ Καρτελιέ – Γάλλος γλύπτης
 Ωγκύστ Κλεζενζέ – Γάλλος γλύπτης
 Ζαν–Μπατίστ Καμίλ Κορό – Γάλλος ζωγράφος
 Ζαν–Πιερ Κορτό – Γάλλος γλύπτης
 Τομά Κουτύρ – Γάλλος ζωγράφος
 Ρενέ Λαλίκ – Γάλλος χρυσοχόος και σχεδιαστής κοσμημάτων
 Φερντινάν ντε Λεσσέψ – Γάλλος αρχιτέκτονας, γνωστός για τη διάνοιξη της Διώρυγας του Σουέζ
 Μαρί Λωρανσέν – Γαλλίδα ζωγράφος και χαράκτρια
 Αμεντέο Μοντιλιάνι – Ιταλός ζωγράφος και γλύπτης
 Αντουάν–Λουί Μπαρί – Γάλλος γλύπτης και ζωγράφος
 Ροζά Μπονέρ – Γαλλίδα ζωγράφος και γλύπτρια
 Αλεξάντρ–Τεοντόρ Μπρονιάρ – Γάλλος αρχιτέκτονας, δημιουργός του Κοιμητηρίου Περ Λασαίζ
 Ζακ Λουί Νταβίντ – Γάλλος αυλικός ζωγράφος του Ναπολέοντα (ο τάφος του περιέχει μόνο την καρδιά του)
 Πιερ–Ζαν Νταβίντ ντ’ Ανζέ – Γάλλος γλύπτης
 Εζέν Ντελακρουά – Γάλλος ζωγράφος
 Γκυστάβ Ντορέ – Γάλλος χαράκτης
 Ονορέ Ντωμιέ – Γάλλος ζωγράφος – γελοιογράφος
 Καμίλ Πισαρό – Γάλλος ζωγράφος
 Ζαν-Ζακ Πραντιέ - Γάλλος γλύπτης
 Πιερ–Πωλ Πρυντόν – Γάλλος ζωγράφος
 Ζωρζ–Πιερ Σερά – Γάλλος ζωγράφος
 Πωλ Σινιάκ – Γάλλος ζωγράφος
 Αλεξάντρ Φαλγκιέρ – Γάλλος γλύπτης και ζωγράφος
 Αρμάν Πιερ Φερναντέζ – Γαλλοαμερικανός ζωγράφος και γλύπτης.

Συνθέτες 
 Αντρέ Γκρετρί – Γάλλος συνθέτης βελγικής καταγωγής
 Τζεόρτζε (Ζωρζ) Ενέσκου – Ρουμάνος συνθέτης
 Λουίτζι Κερουμπίνι – Ιταλός συνθέτης 
 Εντουάρ Λαλό – Γάλλος συνθέτης
 Βιντσέντζο Μπελίνι – Ιταλός συνθέτης (τα λείψανά του μεταφέρθηκαν αργότερα στην Ιταλία)
 Ζωρζ Μπιζέ – Γάλλος συνθέτης
 Πωλ Ντυκά – Γάλλος συνθέτης
 Φρανσίς Πουλένκ – Γάλλος συνθέτης
 Τζοακίνο Ροσίνι – Ιταλός συνθέτης (Το 1887 τα λείψανά του μεταφέρθηκαν στη Φλωρεντία)
 Φρεντερίκ Σοπέν – Πολωνός συνθέτης (η καρδιά του μεταφέρθηκε και φυλάγεται στην Εκκλησία του Ιερού Σταυρού στη Βαρσοβία)
 Ερνέστ Σωσόν – Γάλλος συνθέτης
 Ντανιέλ Ωμπέρ – Γάλλος συνθέτης.

Ηθοποιοί – καλλιτέχνες της όπερας – τραγουδιστές – χορευτές 
 Μαριέτα Αλμπόνι – Ιταλίδα καλλιτέχνιδα της όπερας
 Μαρία Κάλλας – Ελληνίδα καλλιτέχνιδα της όπερας (Η τέφρα της εναποτέθηκε αρχικά στο τεφροφυλάκιο. Αργότερα κλάπηκε και όταν ξαναβρέθηκε σκορπίστηκε στην ελληνική θάλασσα του Αιγαίου Πελάγους. Η κενή τεφροδόχος της παραμένει στο κοιμητήριο Περ Λασαίζ)
 Υβ Μοντάν – Γάλλος ηθοποιός (στον ίδιο τάφο με τη σύζυγό του Σιμόν Σινιορέ)
 Τζιμ Μόρισον – Αμερικανός τραγουδιστής του μουσικού συγκροτήματος “Doors” 
 Ζιλμπέρ Μπεκό – Γάλλος τραγουδιστής
 Σάρα Μπερνάρ – Γαλλίδα ηθοποιός
 Πιερ Μπρασέρ – Γάλλος ηθοποιός
 Ισιδώρα Ντάνκαν – Αμερικανίδα χορεύτρια (η τέφρα της φυλάσσεται στο τεφροφυλάκιο του κοιμητηρίου)
 Αντελίνα Πάτι – Ιταλίδα καλλιτέχνιδα της όπερας
 Εντίτ Πιάφ – Γαλλίδα τραγουδίστρια (στον ίδιο τάφο με τον πατέρα της και τον Έλληνα σύζυγό της Θεοφάνη (Τεό) Λαμπουκά, τραγουδιστή και ηθοποιό)
 Κλωντ Σαμπρόλ – Γάλλος σκηνοθέτης του κινηματογράφου
 Σιμόν Σινιορέ – Γαλλίδα ηθοποιός (στον ίδιο τάφο με τον Υβ Μοντάν).

Φιλόσοφοι, επιστήμονες 
 Αβελάρδος Πέτρος – Γάλλος φιλόσοφος και θεολόγος (σε κοινό τάφο με την Ελοϊζα, τα οστά των οποίων μεταφέρθηκαν εδώ το 1817)
 Φρανσουά Αραγκό – Γάλλος φυσικός
 Λουί Ζοζέφ Γκαι-Λυσάκ – Γάλλος χημικός και φυσικός
 Ογκίστ Κοντ – Γάλλος φιλόσοφος, πατέρας του θετικισμού
 Ζωρζ Κυβιέ – Γάλλος φυσιοδίφης, θεμελιωτής της παλαιοντολογίας
 Ζαν – Φρανσουά Λυοτάρ – Γάλλος φιλόσοφος
 Γκυστάβ ντε Μολινάρι – Βέλγος οικονομολόγος της φιλελεύθερης σχολής
 Κλωντ Μπερνάρ – Γάλλος φυσιολόγος
 Αλφόνς Μπερτιγιόν – Γάλλος ανθρωπολόγος και εγκληματολόγος
 Ζεράρ Ντεμπρέ – Αμερικανός οικονομολόγος γαλλικής καταγωγής
 Ζαν–Μπατίστ Σαι (Say) – Γάλλος οικονομολόγος
 Ζαν–Φρανσουά Σαμπολιόν – Γάλλος αρχαιολόγος – αιγυπτιολόγος.
 Κλωντ Σαπ (Shappe) – Γάλλος μηχανικός, εφευρέτης του συστήματος οπτικής τηλεγραφίας.

Πολιτικοί – στρατιωτικοί 
 Αντρέ Μασενά – Στρατάρχης της Γαλλίας
 Πωλ Μπαράς – Γάλλος πολιτικός στη διάρκεια της Γαλλικής Επανάστασης
 Λουί Μπλαν – Γάλλος σοσιαλιστής πολιτικός και ιστορικός
 Ίμρε Νάγκυ – Ούγγρος πολιτικός
 Μισέλ Νεΰ (Ney) – Γάλλος στρατάρχης του Ναπολέοντα
 Ζακ Ντυκλό – Γάλλος πολιτικός
 Καζιμίρ Πιερ Περιέ – Γάλλος πολιτικός
 Φρανσουά Βενσάν Ρασπάιγ – Γάλλος πολιτικός και επαναστάτης (τα οστά του μεταφέρθηκαν αργότερα στο Πάνθεον)
 Αντόλφ Τιερ (Θιέρσος) – Γάλλος πολιτικός, δημοσιογράφος και ιστορικός
 Μωρίς Τορέζ – Γάλλος πολιτικός του Κομμουνιστικού Κόμματος της Γαλλίας
 Ραφαέλ Λεονίντας Τρουχίγιο – πρώην δικτάτορας της Δομινικανής Δημοκρατίας
 Φελίξ Φωρ (Faure)– πρώην Πρόεδρος της Γαλλικής Δημοκρατίας.
Κάρολος Φαβιέρος — Στρατηγός της Ελληνικής Επανάστασης του 1821

Άλλες προσωπικότητες 
 Κόμισσα Μαρία Βαλέφσκα – Πολωνίδα ευγενής και ερωμένη του Ναπολέοντα (ο τάφος της περιέχει μόνο την καρδιά της, τα λείψανά της έχουν μεταφερθεί στη γενέτειρά της Πολωνία)
 Ζοζέφ–Ινιάς Γκιγιοτέν – Γάλλος γιατρός και πολιτικός, ο οποίος επινόησε την γκιλοτίνα ως μέθοδο εκτέλεσης στη Γαλλία.
 Ελοΐζα -  Γαλλίδα ηγουμένη, γνωστή για την ερωτική σχέση της με τον Πέτρο Αβελάρδο (σε κοινό τάφο με τον Πέτρο Αβελάρδο).
 Αλλάν Καρντέκ – Γάλλος πνευματιστής φιλόσοφος, ιδρυτής ενός πνευματιστικού κινήματος του 19ου αιώνα.
 Ζίγκφρηντ "Σάμουελ" Μπινγκ – Γερμανός συλλέκτης και έμπορος έργων τέχνης , ο οποίος καθιέρωσε το κίνημα αρ-νουβό στη Γαλλία.
 Έττορε Μπουγκάτι – Ιταλός σχεδιαστής αυτοκινήτων
 Φελίξ Ναντάρ – Γάλλος φωτογράφος
 Σερ Ρίτσαρντ Ουάλας – Άγγλος συλλέκτης έργων τέχνης και ανθρωπιστής.

Πηγές 

 Le Père Lachaise, Editions Metropolitain, Παρίσι 2011 (περιέχει σύντομο ιστορικό, σχεδιάγραμμα του κοιμητηρίου, κατανομή σε τμήματα με ενδείξεις για την ακριβή τοποθεσία ταφής κάθε προσώπου και πλήρη αλφαβητικό πίνακα με τα ονόματα όλων των προσώπων που έχουν ταφεί στο Κοιμητήριο Περ Λασαίζ).
 ΠΑΡΙΣΙ (σειρά: «Οδηγοί του Κόσμου»), σελ. 240 – 241: «Κοιμητήριο Περ Λασαίζ», Εκδόσεις Καθημερινή/Dorling Kindersley Ltd. (ελληνική έκδοση), Αθήνα 1998 
  Georges Belleiche: Statues de Paris: Les Rues de la Rive Droite, σσ. 204 & 211, Massin Editeur, Παρίσι 2006.

Περ Λασαιζ
Περ Λασαιζ